אלי גולדינג

אליינה ג'יין "אלי" גולדינג (באנגלית: Elena Jane "Ellie" Goulding; נולדה ב-30 בדצמבר 1986) היא זמרת ופזמונאית אנגלייה.

==ביוגרפיה==
גולדינג נולדה בהרפורד, הרפורדשייר שבאנגליה, וגדלה בעיירה הקטנה ליאונשל, במשפחתה עוד שתי אחיות ואח. אביה, ארתור גולדינג, בא ממשפחה של קברנים, ואילו אמה, טרייסי (לבית קלארק), עבדה בסופרמרקט. כשהייתה בת חמש נפרדו הוריה. מאוחר יותר היה לה אב-חורג שהיה נהג משאית. בגיל 9 היא החלה לנגן בקלרינט ובגיל 14 החלה ללמוד גיטרה. בגיל 15 החלה לכתוב שירים.

היא נרשמה לתואר בדרמה ובתיאטרון באוניברסיטת קנט הבריטית ונשארה בו עד שנתה האחרונה. שם פגשה את ג'יימי ליליוויט שהפך למנהלה האישי והפגיש אותה עם המפיק Starsmith שהפיק עבורה את אלבום הבכורה.

==קריירה==
===2009–2011: אלבום בכורה===
ביולי 2009 חתמה גולדינג על חוזה עם חברת התקליטים פולידור. שנה לאחר מכן זכתה בתואר "הקול של השנה" בתחרות של רשת BBC ובפרס המבקרים בפרסי המוזיקה הבריטית, עובדה שהפכה אותה לשנייה שזוכה בשני הפרסים בשנה אחת. גולדינג כתבה שירים לזמרות כמו גבריאלה צ'למי ודיאנה ויקרס שהיו בראש מצעדי הלהיטים באותה תקופה.

ב-9 בנובמבר 2009 יצא הסינגל הראשון של גולדינג מאלבומה "Under the Sheets". ב-20 בדצמבר יצא מיני אלבום ראשון מאת גולדינג שנקרא "An Introduction to Ellie Goulding". ב-21 בפברואר 2010 יצא הסינגל השני "Starry Eyed" שהגיע לראשי המצעדים. ב-26 בפברואר, חמישה ימים לאחר צאת הסינגל השני יצא אלבום הבכורה של גולדינג שנקרא "Lights" והגיע למקום הראשון בממלכה המאוחדת עם מכירות של למעלה משמונה מאות אלף בממלכה המאוחדת וזכה למעמד של אלבום פלטינה כפול. ב-16 במאי יצא "Guns and Horses" שהיה הסינגל השלישי מהאלבום. ב-8 באוגוסט יצא הסינגל הרביעי "The Writer". ב-30 באוגוסט הוציאה גולדינג את "Run into the Light", מיני אלבום השני שלה שכלל 7 רצועות, נותן החסות הראשי של האלבום הייתה חברת נייקי. במהלך קיץ 2010 הופיעה גולדינג בפסטיבלי מוזיקה גולים ברחבי אירופה. ב-12 בנובמבר הוציאה גולדינג קאבר לשיר "Your Song" של אלטון ג'ון שהגיע לראש המצעדים בממלכה המאוחדת.

ב-7 במרץ 2011 יצא שיתוף פעולה של גולדינג יחד עם טייני טמפה בשם "Wonderman". הסינגל השישי והאחרון מהאלבום היה שיר הנושא של האלבום, "Lights", שיצא ב-13 במרץ והיה השיר הראשון של גולדינג שהגיע למקום הראשון בארצות הברית. במהלך שנת 2011 פרסומה של גולדינג בארצות הברית גדל ושיריה הופיעו בסדרות כמו 90210, קרועים ויומני הערפד. גולדינג ביצעה את הופעת הבכורה של בטלוויזיה בתוכניתו של ג'ימי קימל לאחר מכן הופיעה בסאטרדיי נייט לייב. גולדינג הופיעה בחתונת הנסיך ויליאם וקתרין מידלטון. לאחר מכן שיתפה גולדינג פעולה עם התקליטן סקרילקס.

===2012–2014: Halcyon ו-Halcyon Days===
ב-10 ביולי 2012 הוציאה גולדינג את השיר "Hanging On" על מנת לקדם את אלבומה החדש. ב-17 באוגוסט יצא הסינגל הראשון מהאלבום שהיה "Anything Could Happen" והגיע למקום החמישי במצעד הבריטי. אלבומה השני של גולדינג יצא ב-5 באוקטובר ונקרא "Halcyon", האלבום הגיע למקום השני במצעד הבריטי ולמקום התשיעי במצעד האמריקאי. הסינגל השני מהאלבום היה "Figure 8" שיצא ב-13 בדצמבר. הסינגל השלישי מהאלבום יצא ב-30 בינואר 2013 והיה "Explosions". ב-12 באפריל יצא שיתוף פעולה של גולדינג יחד עם הדיג'יי קלווין האריס בשיר "I Need Your Love".

ב-5 ביולי אושר כי האלבום עתיד לצאת בעריכה מחודשת ב-23 באוגוסט בשם: "Halcyon Days" ויכלול עשרה שירים נוספים. הסינגל הראשון שיצא מהעריכה המחודשת היה "Burn". ב-10 בנובמבר יצא הסינגל השני מהעריכה המחודשת שנקרא "How Long Will I Love You?". הסינגל השלישי היה "Goodness Gracious" שיצא ב-21 בפברואר 2014. ב-23 במאי יצא השיר "Beating Heart" המהווה חלק מפסקול הסרט "מפוצלים". ב-20 באוקטובר יצא השיר "Outside" עם הזמר והדיג'יי קלווין האריס.

===2015–2017: Delirium===
גולדינג, 2016
ב-7 בינואר 2015, יצא השיר "Love Me like You Do", שנכלל בפסקול הסרט המדובר "50 גוונים של אפור" שיצא כחודש לאחר מכן. יחד עם הצלחת הסרט כשובר קופות הפך השיר ללהיט גדול. השיר הגיע ל-Top Ten במצעד בילבורד הוט 100 ודורג במקום הראשון. בינואר 2016, הוכרז "Love Me Like You Do" כמועמד לפרס גלובוס הזהב בקטגוריית "השיר המקורי הטוב ביותר". נכון לספטמבר 2017 הגיע הקליפ של השיר לכ-1.5 מיליארד צפיות ביוטיוב והגיע למעמד של פלטינה בלמעלה מעשר מדינות שונות.

ב-1 ביוני יצא השיר "Powerful" של ההרכב מייג'ור לייזר בו התארחה גולדינג. ב-17 בספטמבר 2015 הוציאה גולדינג את סינגל הבכורה "On My Mind" מאלבומה החדש. הסינגל הגיע למקום החמישי במצעד הבריטי ולמקום 13 במצעד האמריקאי. ב-6 בנובמבר יצא לאור אלבום האולפן השלישי של הזמרת, "Delirium", האלבום הגיע למעמד פלטינה בממלכה המאוחדת והגיע למקום השלישי במצעד 200 האלבומים הגדולים של הבילבורד.

ב-9 בינואר 2016 יצא הסינגל השני מהאלבום שהיה "Army" והוקדש לחברתה הטובה של גולדינג, האנה. הסינגל השלישי והאחרון מהאלבום היה "Something in the Way You Move" שיצא ב-19 בינואר. הקליפ הרשמי של השיר יצא רק ב-21 ביוני 2017 והוא בוים על ידי אמיל נאבה. ב-19 באוגוסט 2016 הוציאה גולדינג את שיר הנושא "Still Falling For You" עבור הסרט "Bridget Johns's baby".

ב-28 באפריל 2017 אירח אותה הדי ג'יי קייגו בשיר "First Time" מאלבומו החדש.

===2018–הווה: Brightest Blue===
ב-2018 שיתפה פעולה עם שון פול בשיר "Bad Love" וכן עם הרכב קלין בנדיט בשיר "Mama". בנוסף באוקטובר יצא הסינגל "Close To Me".

ב-28 בפברואר 2019 יצא הסינגל השני בשם "Flux". בשנת 2020, הוציאה את השיר "Worry About Me".

ב-7 באוקטובר 2022, היא הוציאה, בשיתוף פעולה עם אלוק וסיגלה, את הסינגל "All by Myself".

==חיים אישיים==
בשנת 2012 יצאה עם המוזיקאי האמריקאי סקרילקס. באותה שנה יצאה גם עם המוזיקאי הסקוטי קלווין האריס. מפברואר 2013 יצאה עם בסיסט להקת מקפליי הבריטית, דאגי פוינטר. ב-7 באוגוסט 2018 התארסה לבן זוגה קספר ג'ופלינג עמו ניהלה זוגיות מ-2016, וב-31 באוגוסט 2019 הם נישאו ביורק מינסטר. גולדינג הוטבלה לנצרות, על מנת להתחתן. ב-29 באפריל 2021 נולד לזוג בן משותף.

גולדינג עוסקת רבות בכושר גופני, בין היתר ריצה ואגרוף. ב-2013 השתתפה בחצי מרתון בחסות חברת Nike שהתקיים בוושינגטון די.סי.

גולדינג פועלת ועוסקת רבות בנושאים כגון איכות הסביבה, ההתחממות הגלובלית, עוני ומחוסרי בית. מדי שנה מקיימת את אירוע הצדקה "Streets of London" בו מופיעה לצד אמנים נוספים במטרה לגייס כסף למחוסרי בית. בנוסף תרמה רבות לאירוע "Children in Need" של BBC המגייס כספים לילדים החיים בעוני וקיפוח. ב-2017 קיבלה פרס מנהיגות גלובלית מידי קרן האומות המאוחדות על פעילותה למען צדק חברתי ואיכות הסביבה וב-2018 הצטרפה לקרן בתור שגרירה של רצון טוב.

גולדינג היא צמחונית מאז 2012, וב-2018 אף עברה לטבעונות.

==דיסקוגרפיה==
===אלבומי אולפן===
* 2010: Lights
* 2012: Halcyon
* 2015: Delirium
* 2020: Brightest Blue
* 2022: Higher Than Heaven

===מהדורות מחודשות===
* 2010: Bright Lights
* 2013: Halcyon Days

===מיני-אלבומים===
* 2009: An Introduction to Ellie Goulding
* 2010: iTunes Festival: London 2010
* 2010: Run into the Light
* 2011: Live at Amoeba San Francisco
* 2012: iTunes Festival: London 2012
* 2013: iTunes Festival: London 2013
* 2013: iTunes Session
* 2014: Halcyon Days: The Remixes
* 2020: Songbook for Christmas
* 2021: Brightest Blue - Music For Calm

==הופעות==
===סיבובי הופעות===
* 2010–2011: Ellie Goulding Tour
* 2012–2014: The Halcyon Days Tour
* 2017–2016: The Delirium World Tour
* 2021: Brightest Blue Tour

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
|-
! rowspan="2" |2010
|פרסי המוזיקה הבריטית
|פרס בחירת המבקרים
|
|
|-
|פרסי המוזיקה של MTV אירופה
|האמן הטוב ביותר – בריטניה ואירלנד
|
|
|-
! rowspan="2" |2011
| rowspan="2" |פרסי המוזיקה הבריטית
|זמרת בריטית
|
|
|-
|האמן הבריטי הפורץ
|
|
|-
!2012
|פרסי בחירת הנוער
|פריצת השנה - אומן/אומנית
|
|
|-
! rowspan="5" |2013
| rowspan="2" |פרסי המוזיקה של בילבורד
|שיר הסטרימינג המוביל (אודיו)
| rowspan="2" |"Lights"
|
|-
|שיר פופ מוביל
|
|-
| rowspan="2" |פרסי הווידאו קליפים של MTV
|שיתוף הפעולה של השנה
| rowspan="2" |"I Need Your Love" <small>(עם קלווין האריס)</small>
|
|-
|שיר הקיץ של השנה
|
|-
|פרסי המוזיקה של MTV אירופה
|האמן הטוב ביותר – בריטניה ואירלנד
|
|
|-
! rowspan="2" |2024
|פרס גראמי
|הקלטת הפופ דאנס הטובה ביותר
| rowspan="2" |"Miracle" <small>(עם קלווין האריס)</small>
|
|-
|פרסי המוזיקה הבריטית<ref></ref>
|שיר השנה
|
|}

==קישורים חיצוניים==

* 

==הערות שוליים==

*
קטגוריה:זוכי פרס המוזיקה הבריטית
קטגוריה:טבעוניות בריטיות
קטגוריה:זמרות-יוצרות בריטיות
קטגוריה:זמרים בעלי מנעד קולי של 3 אוקטבות
קטגוריה:אמניות אינטרסקופ רקורדס
קטגוריה:מוזיקאים אנגלים
קטגוריה:מוזיקאיות אנגליות
קטגוריה:מתנצרות
קטגוריה:טבעונים בריטים
קטגוריה:מתנצרים
קטגוריה:זמרים-יוצרים בריטים
קטגוריה:אמני אינטרסקופ רקורדס
קטגוריה:בריטיות שנולדו ב-1986
קטגוריה:בריטים שנולדו ב-1986